stanford-oval/wikipedia huggingface dataset:
Ürümqi

| Ürümqi (Wūlǔmùqí) ئۈرۈمچی / 乌鲁木齐 |
| --- | --- |
 Ürümqin maisemia

 Koordinaatit: 43°48′N, 87°35′E 
Valtio:  Kiina
Autonominen alue:  Sinkiang
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  13 787,9 km²
Väkiluku (2010):  3 112 559
 – Väestötiheys:  225,7 as./km²
Postinumero:  830000
Suuntanumero(t):  0991
Rekisterikilpi:  新A
 
 www.urumqi.gov.cn 
Infobox OKVirheellinen NIMI-arvo: 
Ürümqi tai Urumtši (uiguuriksi ئۈرۈمچی, Ürümchi; yksink.: 乌鲁木齐; perint.: 烏魯木齊; pinyin: Wūlǔmùqí) on Sinkiangin uiguurien autonomisen alueen pääkaupunki Kiinassa. Ürümqi on Länsi-Kiinan suurin kaupunki 3 112 559 (2010) asukkaallaan.
Maantiede

Guinnessin ennätysten kirjan mukaan Ürümqi on kauempana merestä kuin mikään muu kaupunki. Sieltä on noin 2 220 kilometriä lähimmälle rannikolle.
Maantiede > Ilmasto

Ürümqissa on Köppenin ilmastoluokituksen mukaan keskileveysasteiden aroilmasto. Vuoden ympäri on kuivaa, kesät ovat kuumia ja talvella on kylmää. Vuoden keskilämpötila on noin 7 °C ja keskimääräinen sademäärä 230 millimetriä. Heinäkuu on lämpimin kuukausi. Silloin vuorokauden keskilämpötila on noin 24 °C. Viilein kuukausi on tammikuu, jolloin keskilämpötila on noin –13 °C. Sateisin kuukausi on kesäkuu, jolloin sataa keskimäärin noin 30 millimetriä. Tammikuu puolestaan on kuivin kuukausi. Silloin keskimääräinen sadanta on 7 millimetriä.
Historia

Nykyisen Ürümqin alue päätyi ensimmäistä kertaa kiinalaisten vallan alaisuuteen 600–700-luvuilla, jolloin kiinalaiset perustivat Beitingin protektoraatin, jonka keskus oli noin 130 kilometriä nykyisestä kaupungista itään. Ürümqin alueelle perustettiin vuonna 640 Luntain piirikunta, josta tuli myöhemmin tärkeä keskus karavaaneille, jotka matkasivat edelleen Ilijoen laakson kautta Turkestaniin. Tang-dynastia vetäytyi alueelta 750-luvulla ja alue päätyi uiguurien ja sittemmin džungaarien hallintaan. Kiina valtasi alueen takaisin džungaareilta Qing-dynastian aikana 1700-luvulla. 1760-luvulla alueen keitaille perustettiin sotilastukikohtia ja vuonna 1763 kiinalaiset perustivat paikalle Dihuaksi nimeämänsä kaupungin, josta tuli tärkeä mantšujen sotilaallinen tukikohta alueella. 1860-luvulla Sinkiangissa syttyi muslimien kapina ja kapinalliset valtasivat kaupungin vuonna 1864. Zuo Zongtangin johtamat kiinalaiset valtasivat kaupungin takaisin vuonna 1876. Sinkiangin maakunta perustettiin vuonna 1884 ja Ürümqista eli tuolloisesta Dihuasta tuli alueen hallinnollinen pääkaupunki. Vuoden 1949 jälkeen kaupunki on kehittynyt myös teollisuuden keskuksena, paljolti lähistöltä löydettyjen luonnonvarojen, kuten kivihiilen ja öljyn, ansiosta. Kaupungissa on ollut jännitteitä sen han-kiinalaisen enemmistön ja uiguurivähemmistön välillä. Esimerkiksi heinäkuussa 2009 levottomuudet johtivat useiden henkilöiden kuolemaan ja satoihin haavoittuneisiin.
Hallinnollinen jako

Piirikuntatasolla Ürümqi jaetaan seitsemään kaupunkipiiriin ja yhteen piirikuntaan (numerointi kuten oheisessa kuvassa):
Talous

Ürümqin bruttokansantuote vuonna 2014 oli 246,1 miljardia renminbiä, eli 70 428 asukasta kohden. Teollisuuden osuus bruttokansantuotteesta on 31 %. Kaupungin lähistöltä löytyneet luonnonvarat, kuten kivihiili ja öljy, ovat johtaneet kaupungin teollistumiseen. Ürümqissa on muun muassa rauta- ja terästeollisuutta, maatalouskoneiden valmistusta, sementti-, lannoite- ja kemianteollisuutta, öljynjalostamo ja puuvillanjalostusta. Ympäröivän maaseudun maataloutta on pyritty kehittämään keinokastelulla. Ürümqi kaakkoon Chaiwopussa sijaitsee Kiinan ensimmäinen suurikokoinen tuulivoimalaitos.
Liikenne

Ürümqi liitettiin Kiinan rautatieverkkoon Lanzhouhun Gansun maakuntaan johtavalla rautatiellä 1960-luvun alussa. Samaa reittiä kulkee myös maantie. Sittemmin on rakennettu myös rautatieyhteys naapurimaa Kazakstaniin. Vuonna 1999 valmistui rautatieyhteys Kašgariin Sinkiangin lounaisosassa. Kaupunkia palveleva kansainvälinen lentokenttä sijaitsee Ürümqista luoteeseen.
Väestö

Vuonna 2010 Ürümqin yli kolmesta miljoonasta asukkaasta pääosa eli 74,91 % on han-kiinalaisia. Uiguureja kaupungin väestöstä on 9,95 %. Muita merkittäviä vähemmistöjä ovat hui-kiinalaiset (7,81 %) ja kazakit (2,17 %). Lisäksi kaupungissa asuu muita vähemmistökansoja.
| Etninen ryhmä | Väkiluku | Prosenttimäärä |
| --- | --- | --- |
| Han-kiinalaiset | 2 331 654 | 74,91% |
| Uiguurit | 309 853 | 9,95% |
| Hui-kiinalaiset | 243 213 | 7,81% |
| Kazakit | 67 483 | 2,17% |
Aiheesta muualla

Wikimedia Commonsissa on kuvia tai muita tiedostoja aiheesta .
Ürümqi – eksoottinen kaupunki sisämaassa
| n k  Kiinan alueiden pääkaupungit |
| --- | --- |
Kansallinen:  PRC Peking  ROC Taipei 
Maakunnat:  AH Hefei  FJ Fuzhou  GD Kanton  GS Lanzhou  GZ Guiyang  HA Zhengzhou  HB Wuhan  HE Shijiazhuang  HI Haikou  HL Harbin  HN Changsha  JL Changchun  JS Nanjing  JX Nanchang  LN Shenyang  QH Xining  SC Chengdu  SD Jinan  SN Xi’an  SX Taiyuan  YN Kunming  ZJ Hangzhou 
Autonomiset alueet:  GX Nanning  NM Hohhot  NX Yinchuan  XJ Ürümqi  XZ Lhasa 
Itsehallinnolliset kunnat:  BJ Tongzhou  CQ Yuzhong  SH Huangpu  TJ Hexi 
Erityishallintoalueet:  HK Hongkong  MO Macao 
| Auktoriteettitunnisteet  |
| --- | --- |
Kansainväliset:  FAST  VIAF 
Kansalliset:  Ranska  BnF data  Saksa  Israel  Yhdysvallat 
Maantieteelliset:  MusicBrainz area 
Muut:  IdRef 
Ürümqin hallinnollinen jako.
Juho Tommila

| Juho Tommila> Henkilötiedot |
| --- | --- |
Syntynyt: 9. helmikuuta 1993 (ikä 31) Lappi TL, Suomi
Kansalaisuus:   Suomi
Jääkiekkoilija
Lempinimi:  Juhis
Pelipaikka:  puolustaja
Maila:  oikea
Pituus:  184 cm
Paino:  86 kg
Seura
Seura:  Dragons de Rouen
Sarja:  Ligue Magnus
Pelinumero:  36
Pelaajaura
Pääsarjaura:  2012–
Aik. seurat:  Lukko (SML) Ässät (SML) Sport (SML)
Juho Tommila (s. 9. helmikuuta 1993 Lappi TL) on suomalainen jääkiekkopuolustaja, joka pelaa Ranskan pääsarjassa Ligue Magnus-joukkue Dragons de Rouenissa. Hän on pelityyliltään peruspuolustaja. Tommila laukoo oikealta.
Ura > Maajoukkueura

Tommila pelasi alle 18-vuotiaiden MM-kilpailuissa vuonna 2011. Hän on pelannut yhteensä 22 ottelua ikäkausimaajoukkueissa.
Muuta

Tommila harrastaa myös pianonsoittoa. Hän kävi omien sanojensa mukaan pianotunneilla lukioikäiseksi saakka.
Tommilan isän serkku on pudotuspelit mukaan lukien yhteensä 520 SM-liigaottelua Lukossa, Tampereen Ilveksessä ja TuTossa pelannut hyökkääjä Esa Tommila. Esa loi pääsarjauraa myös Ruotsissa ja Ranskassa.
Jukka-Pekka Mecklin

Jukka-Pekka Mecklin
Jukka-Pekka Mecklin (s. 29. syyskuuta 1952 Konnevesi) on suomalainen gastroenterologisen kirurgian dosentti ja kirurgian professori (emeritus). Hän työskenteli erikoislääkärinä Keski-Suomen keskussairaalassa vuodesta 1988 toimien 12 vuotta klinikan ylilääkärinä ja seitsemän vuotta yleiskirurgian professorina. Eläköidyttyään vuonna 2017 hän siirtyi osa-aikaiseksi tutkimusjohtajaksi Jyväskylän yliopistoon. Hän toimii myös Keski-Suomen hyvinvoinnin osaamisverkoston KEHO:n puheenjohtajana.
LS-tutkimus

Mecklin aloitti periytyvän paksusuolisyövän tutkimukset omien havaintojensa pohjalta 1982 ollessaan apulaislääkärinä Keski-Suomen keskussairaalassa. Hän väitteli aiheesta Helsingin yliopistossa 1987. Väitöskirjan aineisto innosti tutkimusyhteistyöhön, jonka ansiosta suomalais-yhdysvaltalainen tutkimusryhmä (Albert de la Chapelle ja Bert Vogelstein) vuonna 1993 löysi syövälle altistavan DNA-korjausgeenin 1993, jonka Science-lehti seuraavana vuonna nimitti "vuoden molekyyliksi". Yhdessä väitöskirjan ohjaajansa professori Heikki J. Järvisen kanssa Mecklin perusti Suomeen perinnöllisen ei-polypoottisen paksusuolisyövän tutkimusrekisterin, joka toimii edelleen. Vuonna 2013 periytyvän paksunsuolensyövän oireyhtymä nimitettiin yhdysvaltalaisen syöpätutkijan Henry Thompson Lynchin (1928–2019) mukaan Lynchin syndroomaksi (LS). Suomalaisen aineiston pohjalta perustettiin eurooppalainen Prospective Lynch Syndrome Database. Suomalainen LS-tutkimusryhmä on 1990-luvulta saakka ollut mukana kansainvälisessä monikeskustutkimuksessa, jossa on osoitettu aspiriinin ehkäisevän syöpää LS-potilailla. Suomalaisen LS-tutkimusryhmän päärahoittaja on 1980-luvulta lähtien ollut Syöpäsäätiö, ja LS-tutkimus oli yksi vuoden 2021 Roosa nauha -keräyksen kohteista. 2010-luvulta lähtien myös Jane ja Aatos Erkon säätiö on rahoittanut merkittävästi LS-tutkimusta.
Palkintoja ja tunnustuksia

Mecklin ja Järvinen saivat 2004 lääkärijärjestöjen valitsemana Pohjolan lääketieteen palkinnon. Samana vuonna Tasavallan presidentti myönsi Mecklinille professorin arvonimen.
Muita Mecklinille myönnettyjä palkintoja ovat Suomen Lääketieteellisen Genetiikan Yhdistyksen palkinto 1989,  Syöpäjärjestöjen Niilo Voipio -palkinto 2009, Suomen Gastroenterologiayhdistyksen Max Siurala -palkinto 2015, Duodecimin Konrad Reijowaara -palkinto 2018 ja Suomen Kulttuurirahaston Keski-Suomen rahaston Schildtin palkinto 2022.
Tieteen ja kulttuurin luottamustehtäviä

Mecklin on toiminut lukuisissa suomalaisissa ja kansainvälisissä lääkäri-, syöpä- ja tutkijajärjestöissä sekä puheenjohtajana että hallituksen jäsenenä. Hän on ollut kirjoittajana suomalaisissa (Duodecim) ja kansainvälisissä syövän periytyvyyttä käsittelevissä oppikirjoissa. Tieteellisiä julkaisuja hänellä on kansainvälisissä lehdissä yli 300.
Mecklin on toiminut Suomen vanhimman suomenkielisen oppikoulun Jyväskylän Lyseon entisten oppilaiden yhdistyksen JYLY:n puheenjohtajana 2008–2017. Hänen kaudellaan vanha Lyseon rakennus saatiin JYLY:n esityksestä suojelun piiriin. Mecklinin toimiessa Keski-Suomen sairaanhoitopiirin museotoimikunnan puheenjohtajana dokumentoitiin Keski-Suomen keskussairaalan tilat ja toiminta ennen toiminnan siirtymistä uuteen Nova-sairaalaan ja dokumentoinnista julkaistiin 60-vuotisjuhlakirja "Keski-Suomen keskussairaala 1954-2014".
Frankenstein (vuoden 1931 elokuva)

| Frankenstein |
| --- | --- |

Ohjaaja:  James Whale
Käsikirjoittaja:  Peggy Webling   John L. Balderston
Tuottaja:  Carl Laemmle Jr.
Säveltäjä:  Bernhard Kaun
Kuvaaja:  Arthur Edeson
Leikkaaja:  Clarence Kolster
Tuotantosuunnittelija:  Charles D. Hall
Pääosat:  Boris Karloff   Colin Clive  Dwight Frye  Edward Van Sloan   Mae Clarke
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix iTunes
Ensi-ilta:  21. marraskuuta 1931
Kesto:  71 minuuttia
Alkuperäiskieli:  englanti
Budjetti:  291 000 USD
Seuraaja:  Frankensteinin morsian
Aiheesta muualla
IMDb 
Elonet
AllMovie
Infobox OKNimi-testi OK: 
Frankenstein on James Whalen ohjaama kauhuelokuva, joka valmistui vuonna 1931. Elokuva pohjautuu löyhästi Mary Shelleyn kirjoittamaan romaaniin Frankenstein.
Juoni

Henry Frankenstein on nuori tiedemies, jonka unelmana on luoda elämää keinotekoisesti. Hän apurinsa Fritzin kanssa on ryöstellyt ruumiita milloin mistäkin. Kun Henry lähettää apurinsa noutamaan aivoja sovitusta paikasta, Fritz kömpelyydessään tuhoaa oikeat aivot ja joutuu ottamaan tilalle "rikollisen aivot".
Eräänä iltana Henryn kihlattu Elizabeth, hänen ystävänsä Victor ja tohtori Waldman saapuvat Henryn luokse linnaan ja saavat todistaa kuinka nuori tiedemies onnistuu herättämään luomuksensa eloon.
He eivät onnistu pitämään hirviötä aisoissa vaan se karkaa ja alkaa kylvää kyläläisten keskuudessa pelkoa.
Elokuvan ja romaanin eroja

Mary Shelleyn romaanissa hirviön luoja oli nimeltään Victor Frankenstein ja tämän paras ystävä oli Henry Clerval. Lisäksi Frankensteinin perheen alaisuudessa työskenteli nainen nimeltä Justine Moritz. Elokuvassa hirviön luoja on Henry Frankenstein ja hänen paras ystävänsä Victor Moritz.
Romaanissa hirviön raju käytös selitetään juontuvan sen kokemista kaltoinkohteluista ja laiminlyönneistä. Elokuvassa puolestaan sama selitetään johtuvan epänormaaleista aivoista, jotka Fritz joutui ottamaan kun alkuperäiset aivot tuhoutuivat.
Elokuvassa hirviö ei osaa puhua, kun taas romaanissa se oppii jopa lukemaan. Kirjassa hirviö on traagisempi ja sympaattisempi hahmo. Myöhempi kuva Frankensteinin hirviöstä pohjautunee huomattavasti enemmän tähän elokuvaan kuin alkuperäiseen romaaniin.
Näyttelijät

| 0 | 1 | 2 |
| --- | --- | --- |
|  Colin Clive  | … |  Henry Frankenstein   |
|  Boris Karloff  | … |  hirviö   |
|  Mae Clarke  | … |  Elizabeth   |
|  John Boles  | … |  Victor Moritz   |
|  Edward Van Sloan  | … |  tohtori Waldman   |
|  Dwight Frye  | … |  Fritz   |
|  Frederick Kerr  | … |  paroni Frankenstein, Henryn isä   |
Myöhempi arvostus

The New York Timesin kriitikot valitsivat Frankensteinin vuonna 2004 yhdeksi kaikkien aikojen tuhannesta parhaasta elokuvasta.
Aiheesta muualla

Frankenstein Internet Movie Databasessa (englanniksi)
Lyhyt filminäyte elokuvasta.
Wagga Wagga

| Wagga Wagga |
| --- | --- |
 Wagga Waggan keskusta
 Wagga Wagga
 Koordinaatit: 35°8′S, 147°22′E 
Valtio:  Australia
Osavaltio:  Uusi-Etelä-Wales
Hallinto:  
 – Hallinnon tyyppi:  Kaupunki, Paikallishallintoalue
 – Pormestari:  Rod Kendall
Pinta-ala:  
 – Kokonaispinta-ala:  71,5 km²
Korkeus:  147 m
Väkiluku (2021):  57 000
 – Väestötiheys:  675 as./km²
Lempinimi::  Wagga
 
 www.wagga.nsw.gov.au 
Infobox OKVirheellinen NIMI-arvo: 
Wagga Wagga on noin 57 000 asukkaan kaupunki Australian Uudessa Etelä-Walesissa. Se on samalla myös Uuden Etelä-Walesin suurin sisämaakaupunki. Wagga Waggasta on lähes yhtä pitkä matka maan suurimpiin kaupunkeihin Sydneyyn ja Melbourneen. Se asutettiin 1830-luvulla, ja siitä tuli kaupunki 1946. Kaupungissa tuotetaan esimerkiksi vehnää ja maitotuotteita. Siellä on myös rautasulattamoja ja puutavaran tuotantoa.
Aiheesta muualla

Kuvia tai muita tiedostoja aiheesta Wagga Wagga Wikimedia Commonsissa
Wagga Waggan kaupungin viralliset sivut (Arkistoitu – Internet Archive)
Krusifiksi

Krusifiksi.
Triumfikrusifiksi, Naantalin kirkko.
Krusifiksi (lat. crucifixum) eli Ristiinnaulitun kuva on ristiinnaulittua Kristusta esittävä veistos tai kuva. Krusifiksissä on esitettynä corpus, eli Kristuksen ruumis, mikä erottaa sen rististä. Kolmiulotteiset veistoskrusifiksit ovat läntinen perinne ja kaksiulotteiset kuvakrusifiksit ovat puolestaan itäinen perinne.
Varhaisimmat krusifiksit olivat pieniä ja niitä säilytettiin alttarilla. Myöhemmin keskiajalla myös kirkon triumfikaareen kuorin ja runkohuoneen väliin sijoitettiin suuri ja usein monivärinen, puusta tehty triumfikrusifiksi.
Krusifikseissa ovat usein Jeesuksen pään yläpuolella kirjaimet INRI. Tämä on lyhennys latinankielisestä tekstistä Iesus Nazarenus Rex Iudaeorum (suom. Jeesus Nasaretilainen juutalaisten kuningas), jonka Pontius Pilatus Raamatun mukaan kirjoitutti tauluun Jeesuksen pään yläpuolelle (Joh. 19:19).
Varsinkin krusifiksia esittävissä kuvissa on pään yläpuolella usein kirjaimet IC (vasen puoli) XC (oikea puoli), jotka ovat Kristuksen kreikankielisen nimen alku- ja loppukirjaimet (iota, sigma, khi, sigma). Alhaalla on kreikankielinen kirjoitus nika (suom. hän on voittoisa).
Aiheesta muualla

Kuvia tai muita tiedostoja aiheesta Krusifiksi Wikimedia Commonsissa
Ikoninurkka

Ikoninurkka
Ikoninurkka (karjalaksi suuri čupukka eli suuri nurkka) on ortodoksisessa perinteessä kodeissa tai julkisissa tiloissa oleva nurkka, johon on sijoitettu ikoneja, lampukka ja mahdollisesti karjalaisessa perinteessä käspaikka, eli koristeellisesti kirjailtu pyyhe. Ikoninurkan äärellä toimitetaan pieniä kotihartauksia. Ikoninurkkaus sijoitetaan tyypillisesti huoneen itäiselle seinälle tai koilliseen tai kaakkoiseen kulmaan. Sen on tarkoitus olla varattuna vain kirkolliselle kuvastolle ja esineille, eikä samalle seinällä yleensä pidetä muita tauluja.
Wikimedia Commonsissa on kuvia tai muita tiedostoja aiheesta .
Lähde

↑  Ortodoksi.net - Ikoninurkkaus
Kauriinmetsästäjä

| Kauriinmetsästäjä> The Deer Hunter |
| --- | --- |

Ohjaaja:  Michael Cimino
Käsikirjoittaja:  Deric Washburn
Tuottaja:  Michael Deeley
Säveltäjä:  Stanley Myers
Kuvaaja:  Vilmos Zsigmond
Leikkaaja:  Peter Zinner
Pääosat:  Robert De Niro Christopher Walken John Cazale Meryl Streep John Savage
Valmistustiedot
Valmistusmaa:  Yhdysvallat Yhdistynyt kuningaskunta
Tuotantoyhtiö:  Universal Studios
Levittäjä:  Columbia Pictures Netflix
Ensi-ilta:   8. joulukuuta 1978  19. lokakuuta 1979
Kesto:  182 minuuttia
Alkuperäiskieli:  englanti venäjä vietnam ranska
Budjetti:  15 000 000 dollaria
Tuotto:  48 991 826 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kauriinmetsästäjä (engl. The Deer Hunter) on vuonna 1978 ensi-iltansa saanut yhdysvaltalainen eeppinen sotadraamaelokuva, jonka on ohjannut Michael Cimino ja käsikirjoittanut Deric Washburn. Sen pääosissa ovat Robert De Niro, Christopher Walken, John Cazale, Meryl Streep ja John Savage. Elokuva kuvaa dramaattisesti Vietnamin sodan vaikutuksia pienen teollisuuskaupungin ystävysporukan elämään. Elokuva on erityisen tunnettu kohtauksista, joissa pelataan venäläistä rulettia.
Kauriinmetsästäjä sai kaikkiaan yhdeksän Oscar-ehdokkuutta (mm. paras elokuva, miespääosa), joista se voitti viidessä kategoriassa: paras elokuva, ohjaus, miessivuosa (Christopher Walken), leikkaus ja äänitys.
Elokuvan pohjalta on kirjoitettu samanniminen romaani.
Juoni

Robert De Niro, Christopher Walken ja John Savage näyttelevät amerikanvenäläisiä terästehdastyöläisiä. Kaveriporukan elämän täyttää pääasiassa työnteko paikallisessa terästehtaassa, oluenjuonti ja metsästys. Elokuvan alkuosa keskittyy kuvaamaan pennsylvanialaisen tehdaskaupungin elämää. Ortodoksinen usko näkyy vahvasti kaupungin arjessa ja venäläinen kulttuuri on muutenkin läsnä pikkukaupungin tunnelmassa. Elokuvan ensimmäinen kolmannes keskittyy kuvaamaan Stevenin (Savage) ja Angelan häitä, joissa juhlitaan myös kolmikon viimeisiä hetkiä vapaalla jalalla. Häitä seuraavan, viimeisen metsästysretken myötä miehet lähetetään Vietnamin sotaan.
Sodassa kolmikko joutuu sotavangeiksi ja heidät pakotetaan pelaamaan venäläistä rulettia. Kylmähermoinen Mike (De Niro) järjestää itsensä ja ystävänsä vapaaksi, mutta joutuu eroon ystävistään ja viimein joutuu palaamaan kotiin yksin. Mike on muuttunut: ennen hilpeästä kaveriporukan hauskanpitäjästä on tullut toisaalta kova ja kylmä, ja toisaalta entinen teräshermo on pehmentynyt: kaveriporukan mennessä jälleen metsälle Mike ei enää kykene ampumaan puolustuskyvytöntä kaurista. Hermonsa menettänyt Nick (Walken) haahuilee ympäri Saigonin katuja ja päätyy pelaamaan venäläistä rulettia hämäriin peli-iltoihin. Kotona Mike menee tapaamaan jalkansa ja mielenterveytensä menettänyttä Steveniä paikalliseen veteraanisairaalaan ja saa tietää Nickin olevan yhä Saigonissa. Mike tuo Stevenin kotiin veteraanisairaalasta takaisin Angelan luo.
Henkensä uhalla Mike matkustaa romahduksen partaalla olevaan Saigoniin ja tapaa ystävänsä Nickin, joka on luonut uran venäläisen ruletin mestarina. Laiha ja kalpea Nick on sortunut koviin huumeisiin eikä tunnista Mikeä. Mike yrittää saada ystävänsä palaamaan kotiin, mutta Nick istuutuu pelipöytään ja päättää päivänsä ampumalla itseään päähän. Viime hetkellä hän osoittaa merkkejä siitä, että hän todellisuudessa muistaa heidän yhteisen elämänsä kotona.
Mike tuo Nickin ruumiin takaisin Yhdysvaltoihin, missä hänet haudataan ortodoksikirkollisin menoin ystävien saattamana. Elokuvan päättää kohtaus, jossa päähenkilöt istuvat pöydän ääressä surren kuollutta ystäväänsä. Lopuksi he laulavat yhdessä kappaleen "God Bless America".
Näyttelijät

| 0 | 1 | 2 |
| --- | --- | --- |
|  Robert De Niro  | … |  Michael "Mike" Vronsky   |
|  Christopher Walken  | … |  Nikita "Nick" Chevotarevich   |
|  John Cazale  | … |  Stanley Stošarovič   |
|  John Savage  | … |  Steven Pushkov   |
|  Meryl Streep  | … |  Linda Venkarvaatar   |
|  George Dzundza  | … |  John Siminoff    |
|  Chuck Aspegren  | … |  Peter "Axel" Axelrod    |
|  Shirley Stoler  | … |  Stevenin äiti   |
|  Rutanya Alda  | … |  Angela Ludhjduravic-Pushkov   |
|  Pierre Segui  | … |  Julien Hasangjekaj   |
|  Mady Kaplan  | … |  Axelin tyttöystävä   |
|  Amy Wright  | … |  Kaaso   |
Tuotanto

Robert de Niro työskenteli jonkin aikaa väärällä nimellä terästehtaassa saadakseen tuntumaa terästyöläisen arkeen. Peter Axelrodia näytellyt Chuck Aspergen oli siviiliammatiltaan terästyöläinen.
Elokuva kuvattiin pääosin Clevelandissa sekä Thaimaassa, jossa Saigoniin sijoittuvat kohtaukset tehtiin Bangkokissa. Terästehdaskohtaukset kuvattiin US Steelin tehtaalla Mingo Junctionissa, Ohiossa. Luontokohtaukset kuvattiin North Cascadesin kansallispuistossa, Washingtonissa.
Vastaanotto

Elokuva herätti väkivaltaisuutensa vuoksi pahennusta Suomessa, ja sitä vaadittiin kiellettäväksi. Eri vuosina esitettyihin kieltovaatimuksiin ovat vaikuttaneet elokuvan innoittamat venäläisen ruletin kokeilemiset. Näin tapahtui esimerkiksi vuoden 1990 televisioesityksen jälkeen.
Elokuvan tunnusmelodia, "Cavatina", on suosittu kitarakappale.
Arviolta 25:n ihmisen raportoidaan kuolleen heidän pelattuaan venäläistä rulettia elokuvan innoittamina.
Kauriinmetsästäjä valittiin vuonna 1996 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Kauriinmetsästäjän vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Kauriinmetsästäjä Internet Movie Databasessa (englanniksi)
Kauriinmetsästäjän fanisivu (Arkistoitu – Internet Archive)
Jari Mustonen: Kauriinmetsästäjä. Elitisti 5.10.2021.
| n k Parhaan elokuvan Oscar-palkinnon saaneet elokuvat |
| --- | --- |
1927/1928–1940:  Siivet (1927/28)  Broadwayn sävel (1928/29)  Länsirintamalta ei mitään uutta (1929/30)  Cimarron (1930/31)  Grand Hotel (1931/32)  Cavalcade (1932/33)  Tapahtui eräänä yönä (1934)  Kapina laivalla (1935)  Ziegfeld, naisten kuningas (1936)  Emile Zolan elämä (1937)  Komedia meistä ihmisistä (1938)  Tuulen viemää (1939)  Rebekka (1940) 
1941–1960:  Vihreä oli laaksoni (1941)  Rouva Miniver (1942)  Casablanca (1943)  Kulje tietäni (1944)  Tuhlattuja päiviä (1945)  Parhaat vuodet (1946)  Hiljainen sopimus (1947)  Hamlet (1948)  Kaikki kuninkaan miehet (1949)  Kaikki Eevasta (1950)  Pariisin lumoissa (1951)  Suuri maailmansirkus (1952)  Täältä ikuisuuteen (1953)  Alaston satama (1954)  Marty (1955)  Maailman ympäri 80 päivässä (1956)  Kwai-joen silta (1957)  Gigi (1958)  Ben-Hur (1959)  Poikamiesboksi (1960) 
1961–1980:  West Side Story (1961)  Arabian Lawrence (1962)  Tom Jones – hulivilihurmuri(1963)  My Fair Lady (1964)  Sound of Music (1965)  Kunnian mies (1966)  Yön kuumuudessa (1967)  Oliver! (1968)  Keskiyön cowboy (1969)  Panssarikenraali Patton (1970)  Kovaotteiset miehet (1971)  Kummisetä (1972)  Puhallus (1973)  Kummisetä osa II (1974)  Yksi lensi yli käenpesän (1975)  Rocky (1976)  Annie Hall (1977)  Kauriinmetsästäjä (1978)  Kramer vastaan Kramer (1979)  Tavallisia ihmisiä (1980) 
1981–2000:  Tulivaunut (1981)  Gandhi (1982)  Hellyyden ehdoilla (1983)  Amadeus (1984)  Minun Afrikkani (1985)  Platoon – nuoret sotilaat (1986)  Viimeinen keisari (1987)  Sademies (1988)  Palveluksessanne, Miss Daisy (1989)  Tanssii susien kanssa (1990)  Uhrilampaat (1991)  Armoton (1992)  Schindlerin lista (1993)  Forrest Gump (1994)  Braveheart – taipumaton (1995)  Englantilainen potilas (1996)  Titanic (1997)  Rakastunut Shakespeare (1998)  American Beauty (1999)  Gladiator (2000) 
2001–:  Kaunis mieli (2001)  Chicago (2002)  Taru sormusten herrasta: Kuninkaan paluu (2003)  Million Dollar Baby (2004)  Crash (2005)  The Departed (2006)  Menetetty maa (2007)  Slummien miljonääri (2008)  The Hurt Locker (2009)  Kuninkaan puhe (2010)  The Artist (2011)  Argo (2012)  12 Years a Slave (2013)  Birdman or (The Unexpected Virtue of Ignorance) (2014)  Spotlight (2015)  Moonlight (2016)  The Shape of Water (2017)  Green Book (2018)  Parasite (2019)  Nomadland (2020)